GiliGold/VAD_KnessetCorpus huggingface dataset:
אמנון כהן: אדוני, ברשותך, יש כאן כמה סעיפים שהם רעיון שלי ויש כמה דברים שהם ביקשו להוסיף.
אמנון כהן: ביקשתי שהייעוץ המשפטי של הוועדה יתאם את הדברים כי אנחנו הרי עובדים בשיתוף פעולה.
אמנון כהן: אני פניתי לגופים לשבת, לדבר ולעשות התאמות אבל הבנתי שעדיין לא עשו מספיק את ההתאמות.
אמנון כהן: אני ארצה לשמוע את היועצת המשפטית שלנו ושל רשות לניירות ערך כדי שנראה איך אנחנו מתקדמים.
אמנון כהן: אני הייתי מציע שנעביר את הצעת החוק לקריאה ראשונה כפי שהיא אחרי שישבנו וניסחנו.
אודי אלוני: כרגע יש לי שני תפקידים.
אודי אלוני: אני מנהל עיתון ליועצי השקעות.
אודי אלוני: אנחנו מקימים עכשיו לשכה ליועצי השקעות וכבר הצטרפו אליה 700 אנשים.
אודי אלוני: אנחנו הקמנו את הלשכה הזאת כי עברו הרבה מאוד חוקים.
משה גפני: תכף אני אתן לך רשות דיבור.
אמנון כהן: אדוני היושב ראש, יש אי התאמות.
אמנון כהן: אני מציע להעביר את הצעת החוק בקריאה ראשונה.
משה גפני: תכף נראה אם זה בשל.
שגית אפיק: שאלה כללית לרשות לניירות ערך.
שגית אפיק: אני מבינה שעיקר ההצעה היא תיקון לגבי פעילות מתן ייעוץ השקעות כללי.
שגית אפיק: אם תוכלי להסביר בדיוק על מי בדיוק אמורות לחול כל ההוראות החדשות האלה, מה המטרה ומה הרציונאל.
משה גפני: אולי תתחילי מהסוף.
משה גפני: אתם רוצים שנצביע היום על זה?
משה גפני: אל תפחדי, תגידי לי את האמת.
משה גפני: אם לא, תגידי לי בארבע עיניים שלא יקשיבו.
משה גפני: להצביע על זה או לא להצביע על זה?
דניאל אילון: תלוי מה משמעותה של ההצבעה.
משה גפני: זאת שאלה שאלתית, חבל על הזמן.
אמנון כהן: הם תמכו בקריאה הטרומית.
משה גפני: אתה יודע שאני לא אעזוב אותך לבד.
דניאל אילון: חבר הכנסת כהן צודק במה שהוא אומר.
אמנון כהן: התחלף היושב ראש והתפיסות השתנו?
משה גפני: אתה הולך להפחיד אותה עכשיו?
אמנון כהן: אתה יושב ומתאם עם משרד ממשלתי מקצועי.
אמנון כהן: ישבתי.
אמנון כהן: על כל סעיף רבנו.
משה גפני: אני עוקב אחרי זה כבר שבועות ארוכים כי אתה מבקש ממני לשים את זה על סדר היום.
משה גפני: כפי שאתה יודע, אני עושה מה שאתה אומר.
משה גפני: התברר לי במהלך כל הדיונים השקטים שיש כאן בעיות של נוסח מאוד חמורות.
אמנון כהן: מתקנים.
משה גפני: זה לא שהתחלף יושב ראש.
משה גפני: פשוט דניאל רימון קיבלה הרבה כוח.
משה גפני: היא מטפלת בעניין באופן רציני והיא לא רוצה לעשות פאשלות.
אמנון כהן: גם אני לא אתן לה לעשות פאשלות.
אמנון כהן: תגידי לי איזה סעיף מפריע לך.
שגית אפיק: דניאל, על מי תחול ההצעה?
דניאל אילון: נכון שאנחנו תמכנו בהצעת החוק לוועדת השרים וגם לקריאה טרומית, אלא שבינתיים הגופים שלא הבינו את לוחות הזמנים ולכן לא הגיבו בקצובי הזמן שאולי היינו מצפים שיגיבו, על אף שזה נמצא באתר הרשות מזה זמן, אני חושבת שהם לא הבינו שזה צפוי לעלות.
דניאל אילון: העובדה היא שלא קיבלנו הערות.
דניאל אילון: עד אתמול בשעה 10 בלילה לא קיבלנו הערות מהגופים, לרבות היום בבוקר.
אמנון כהן: אני חושב שהם ישנים.
דניאל אילון: בסוף אנחנו רוצים להוציא חוק ראוי.
דניאל אילון: אני חושבת שיש אינטרס משותף לכל היושבים כאן שהחוק שיצא הוא ראוי.
דניאל אילון: חלק מההערות שוות מחשבה.
דניאל אילון: אתה שואל אותי האם רצוי היה להעביר קריאה ראשונה.
דניאל אילון: אם המשמעות הקריאה הראשונה היא שניתנת שורה של דברים לפתוח אותם לקראת קריאה שנייה ושלישית, התשובה היא כן.
שגית אפיק: יש הליכי חקיקה.
שגית אפיק: אי אפשר לפרסם הצעת חוק בכחול שתגיד דבר אחד ולקראת הקריאה השנייה והשלישית אנחנו נחליט לתקן את ההצעה.
שגית אפיק: הליך החקיקה לא עובד כך.
אמנון כהן: היא בוודאי מתכוונת לדברים מינוריים.
שגית אפיק: דברים מינוריים הם דברים מינוריים.
שגית אפיק: דברים שהם לא מינוריים, זאת בעיה.
דניאל אילון: לדעת הגופים לא.
משה גפני: לדעתך זה מינורי?
משה גפני: אנחנו נעביר את זה כך ויהיו שינויים מינוריים?
משה גפני: נוסיף רק בסיעתא דשמעייא?
דניאל אילון: אני חושבת שהשינויים הם לא בגדר עניין חדש אבל הם גם לא יכולים להיות ראויים לכינוי מינוריים.
דניאל אילון: הם לא בגדר עניין חדש.
משה גפני: לא דיברנו בכלל על עניין חדש.
דניאל אילון: הסוגיות הן סוגיות שקשורות בטבורה של ההצעה הזאת.
דניאל אילון: יחד עם זאת, להציג אותם כמינוריים, זאת הצגה שאני לא חושבת שאני יכולה לעמוד מאחוריה.
משה גפני: אני רוצה להבהיר לך.
משה גפני: עמדתך בעניין הזה מאוד קריטית.
משה גפני: אמנון כהן הוא בחור טוב.
דניאל אילון: הוא מאוד כועס עלי.
משה גפני: לא, הוא לא כועס עליך.
דניאל אילון: אני לוקחת את כל האשמה עלי.
משה גפני: לא הטלתי עליך אשמה.
משה גפני: הליך החקיקה הוא כזה שמאשרים את זה בקריאה טרומית ועכשיו זה מגיע לדיון לקראת קריאה ראשונה.
משה גפני: אנחנו נוהגים, כל ועדה נוהגת אחרת אבל העיקרון המשפטי של כל הוועדות הוא שכאשר הולכים לקריאה ראשונה לא תמיד החקיקה מושלמת אלא יש דברים שאנחנו משאירים לקריאה השנייה והשלישית.
משה גפני: כמו שהיה בחוק הקודם, אז אמרנו שאנחנו מורידים את הנושא הזה של ה-0.25 אחוז אבל מודיעים שמאפשרים לאמנון כהן לנהל את המשא ומתן עם עודד שריג ואנשיו ולראות האם זאת העלאת דמי הניהול או לא.
משה גפני: אם יתברר שלא, נמשיך את זה לקריאה השנייה והשלישית.
משה גפני: העיקרון, המתווה, ברור.
משה גפני: כאן יש הצעת חוק גדולה והצעת החוק הזאת, אם אנחנו מאשרים אותה כמות שהיא, אני לא הולך לשנות אותה לקריאה השנייה והשלישית, אז אנחנו צריכים להתחיל לקרוא אותה.
משה גפני: המשמעות של העניין היא שכל הצעת החוק הזאת היא שתהיה.
משה גפני: אני לא אתן יד לחקיקה כזאת.
משה גפני: אני היום רוצה להעביר לאמנון כהן את שלושת החוקים שאני חושב שהם חוקים טובים.
משה גפני: שני חוקים כבר הצלחתי להעביר.
משה גפני: אני לא חייב להעביר את השלישי, זה יכול להיות בשבוע הבא.
משה גפני: לי יותר חשוב שתגיעו להסכמה על נוסח ובעצם אנחנו רק נקריא ונצביע, אז תהיה קריאה ראשונה, תהיה קריאה שנייה ושלישית וזה יכול להיעשות עד סוף המושב אם אתם מגיעים לנוסח מוסכם.
משה גפני: אם אתם רוצים ללכת להסתבך, זה לא יגיע לקריאה השנייה והשלישית.
אמנון כהן: נקרא וכל אחד יעיר את הערותיו עליהן נצביע.
שגית אפיק: תיקון סעיף 1 בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995 (להלן – החוק העיקרי), בסעיף 1 – (1) אחרי ההגדרה "ייעוץ השקעות" יבוא: ""ייעוץ השקעות כללי" – ייעוץ השקעות שאין בו כדי להיחזות לייעוץ השקעות המתחשב בנתונים של אדם מסוים, ולמעט ייעוץ השקעות הכולל תקשורת בין אישית בין נותן הייעוץ לבין מקבלו".
דניאל אילון: כפי שאמרה נכון היועצת המשפטית לוועדה, הנושא המרכזי שנמצא כאן הוא הסדרה ייעודית למתן שירותי ייעוץ ושיווק כלליים שאינם מכוונים ללקוח מסוים.
דניאל אילון: נכון להיום ההגדרה ייעוץ בחוק הייעוץ היא רחבה מאוד וחובקת כל וסופגת לתוכה גם דברים שהם לא מרגישים שהם נאותים לחוק הזה שהוא במהותו פטרוני ומסדיר יחסים שבין קליינט מסוים לנותן שירות מסוים.
דניאל אילון: יחד עם זאת, העובדה שזה נמצא בתוך ההגדרה "ייעוץ" היוותה פלטפורמה להסדרת האנליסטים כבר היום.
דניאל אילון: לכן מה שנעשה עד עתה זה שכבר ב-2007 גילתה הרשות דעתה שעל אף ששירותי אנליזה לצורך העניין או שירותים מעין אלה, נכנסים תחת ייעוץ ולכן הם נעשים אך ורק על ידי בעלי רישיון, הרי ההסדרה לא לגמרי מתאימה.
דניאל אילון: לכן מה שנעשה זה שפורסמה הודעת NO ACTION שמשמעותה היא שהרשות אינה מתכוונת להפעיל צעדי אכיפה בשל אי קיומם של שורה די ארוכה של הוראות החוק, ולצדה נקבעו הוראות מכוח סעיף 28 לחוק הייעוץ שקבעו שורה ארוכה של דרישות גילוי ביחס לעבודות אנליזה, בעיקר ביחס לניגודי עניינים אשר רובצים על ביצוע עבודות אנליזה.
דניאל אילון: המצב הזה ברור לכל שהוא אינו בריא.
דניאל אילון: לא בריא שרשות את ההסדרה המרכזית שלה עושה בדרך של הוראות והוראות NO ACTION.
דניאל אילון: את הדבר הזה באנו לפתור בהצעה הזאת.
משה גפני: יש מי שמתנגד להגדרה?
שגית אפיק: גם אני לא מבינה מה היחס בינה לבין ההגדרה הכללית.
שרון פרידמן: שמי , אני יועצת משפטית של איגוד חברי הבורסה.
שרון פרידמן: הסיפא של ההגדרה שמתייחסת לתקשורת הבין אישית בין נותן הייעוץ לבין מקבלו היא בעייתית.
שרון פרידמן: אם למשל אנחנו מדברים על ייעוץ כללי שניתן למשל במסגרת כנס, במסגרתו יש תקשורת בין אישית בין מי שמרצה לבין הקהל ששואל שאלות, לכאורה לא חלה ההגדרה של ייעוץ השקעות כללי למרות שמובן לכולם שאין כאן ייעוץ שמתחשב בנתונים אישיים של אותו אדם אלא מדובר באינטראקציה במסגרת ייעוץ כללי שאותו אדם ששואל ומקבל תשובה יודע שהוא לא אמור לראות בזה כייעוץ אישי.
שרון פרידמן: יש סיטואציות שהאינטראקציה הבין אישית לא בהכרח הופכת את זה לייעוץ אישי אלא עדיין אנחנו נשארים בגדר הייעוץ הכללי.
משה גפני: יש לכם עוד השגות על החוק הזה?
שרון פרידמן: כן.
שרון פרידמן: מספר לא מועט של השגות.
עודד אופק: עודד אופק, היועץ המשפטי של איגוד מנהלי הקרנות.
עודד אופק: יש לנו הרבה השגות אבל את חלקן אנחנו לא יכולים כרגע לאבחן כי הן בגדר הערות כלליות כמו מה בין ייעוץ השקעות כללי לייעוץ השקעות בכלל או שיווק השקעות כללי ושיווק השקעות בכלל ומתי כשאני נמצא מול קהל אני בשיווק השקעות כללי ומתי אני בשיווק השקעות רגיל.
עודד אופק: צריך להבין שלפי הוראות הגילוי, ניגוד עניינים, מהות העניינים שאני צריך לגלות.
עודד אופק: דרך אגב, במהות זה נועד לקשר בין אישי.
עודד אופק: פשוט לא נוצרו כאן ההבחנות הראויות למצבים אחרים שיש בשוק, שאני עומד באותו כנס וכרגע אני עומד ונתתי שיווק השקעות, אבל לרגע יצאתי לשיווק השקעות שלא מתייחס ללקוח ספציפי ואז השאלה היא האם אני עוצר ואומר, שלום, אני למדתי שמונה שנים, יש לי ניסיון מקצועי עשר שנים ומתחיל לפרט את כל הניסיון שלי, דבר שהוא בכלל לא ישים בחיי המעשה.
עודד אופק: יש תיקונים נוספים לחוק עצמו, למשל המחיקה של אמצעי התקשורת.
עודד אופק: הכול כרוך אחד בשני.
עודד אופק: כלומר, ייעוץ השקעות ושיווק השקעות בכלי התקשורת, כל הדברים כאן לא ישימים בכלי התקשורת.
עודד אופק: לצורך העניין אף אחד לא יסכים לקבל דיסקליימר של עמוד שלם.
עודד אופק: עד שיופיע אדם בתוכנית הטלוויזיה, עד שהוא יסיים את הדיסקליימר יאמר לו המראיין תודה רבה, שמחתי לשמוע את עמדתך ושיהיה לך יום טוב.
עודד אופק: רק הדיסקליימר של ההכשרה, של כל הדברים שיש לו.
עודד אופק: צריך להעמיד בדיוק באיזו נקודה ספציפית זה אמור לחול וכל השאר לסייג שזה לא יחול שם וכרגע זה לא בשל מספיק.
עודד אופק: אי אפשר אפילו להתייחס למקום אלא צריך לעבור על כל ההוראות של חוק הסדרת העיסוק.
אודי אלוני: הקמנו עכשיו לשכה אבל את החוק הזה גילינו ביום חמישי וביום חמישי פרסמנו אותו לציבור היועצים והתחלנו לקבל הערות מהם.
אודי אלוני: הלשכה הזאת מיועדת לכ-15 אלף אנשים שעוסקים כאן בשוק ההון שהרבה מאוד חוקים מאלה שעברו היום לא נתנו את דעתם על העובדים שעובדים בעסקים האלה.
אודי אלוני: אני חושב שהם הולכים להיפגע מאוד אבל כנראה שלא הצלחנו לעצור חלק מהדברים וכנראה שיהיו כאן פיטורים די גדולים בתעשייה הזאת.
אודי אלוני: כן.
אודי אלוני: אני חושב שכן.
אודי אלוני: אני חושב שיהיו כאן פיטורים.
אודי אלוני: אני חושב שיהיה כאן מצב לא טוב.
אודי אלוני: גם החוק הזה עכשיו מכניס קבוצה ענקית של אנשים שאין להם רישיון, שלא למדו את כל חוק הייעוץ והם הופכים להיות יועצים כלליים.
אמנון כהן: הוא לא ייתן ייעוץ אם הוא לא למד.
משה גפני: חוץ מהחוק הזה, איפה עוד יהיו פיטורי עובדים?
אודי אלוני: בתעשיית שוק ההון.
משה גפני: אמרת גם החוק הזה, אבל מה עוד?
משה גפני: בגלל מה עוד?
אודי אלוני: בגלל החוק הקודם שעבר כאן על הורדת דמי ניהול.
משה גפני: התקנות של הפחתת דמי הניהול.
אודי אלוני: בדיוק.
אודי אלוני: לא התכוונתי לחוק האחרון שעבר.
משה גפני: החוק האחרון של אמנון כהן היה בסדר.
אודי אלוני: היה בסדר גמור.
משה גפני: גם הקודם היה בסדר.
אודי אלוני: הקודם היה פחות בסדר.
משה גפני: התקנות של דמי הניהול.
משה גפני: אתה בטוח שזה יגרום לפיטורים?
אודי אלוני: כן, אני בטוח שזה יתרום לפגיעה משמעותית בעובדים.
אודי אלוני: אני חושב שיש הרבה מאוד עובדים, 15 אלף עובדים, שהם לא מרוויחים שכר עתק אלא מרוויחים שכר אולי מעט יותר מהממוצע, אבל אנחנו נוריד אותם לממוצע.
אודי אלוני: זה בסדר.
משה גפני: אבל אז הם גם לא ישלמו על הפנסיה שלהם ועל קופות הגמל שלהם דמי ניהול גבוהים.
אודי אלוני: גם היום הם לא משלמים דמי ניהול גבוהים.
משה גפני: בגלל שהם עובדים בקופות הגמל?
אודי אלוני: לא, בגלל שהייעוץ שהם נותנים הוא ייעוץ טוב.
אודי אלוני: אתה צריך להבחין בין יועצי השקעות לבין משווקי השקעות.
אודי אלוני: יועצי השקעות הם אובייקטיבים והם נותנים ייעוץ אובייקטיבי.
אודי אלוני: יש יועצי השקעות כאלה שהם אובייקטיביים.
אודי אלוני: אנחנו רוצים להרחיב את הנושא הזה של ייעוץ אובייקטיבי על חשבון ייעוץ לא אובייקטיבי, אבל מה שהחוק הזה עושה הוא בעצם מאפשר להרבה מאוד אנשים לתת ייעוץ כללי ובמקום שיפנו ליועץ השקעות ישיר, פשוט יפנו ליועץ השקעות כללי.
אודי אלוני: יהיה דבר כזה שייקרא יועץ השקעות כללי והוא יתחיל לפזר המלצות לקנות ולמכור.
אודי אלוני: זה בעצם מבטל את ייעוץ ההשקעות האישי.
אודי אלוני: בעצם יכולים לבוא גופים ולשאול למה הם צריכים יועצי השקעות, ניתן רק ייעוץ כללי, תיקנו טבע, תיקנו דולר, זה הכול ולא רוצים להיכנס לתיק האישי בכלל.
משה גפני: עורכת הדין דניאל רימון, אני מבקש שתנסו במשך שבוע להגיע להסכמה על הנוסח.
משה גפני: שבוע-עשרה ימים, תנסו להגיע להסכמה.
משה גפני: תנסו לקחת בחשבון גם את הנושא של הגופים.
משה גפני: אין לי כוח להתמודד כל הזמן.
משה גפני: יושב מולי רונן סולומון וכל הזמן מסתכל עלי בעין לא טובה.
רונן סולומון: אני רק מסתכל.
רונן סולומון: אני עוד לא דיברתי.
משה גפני: צריך לשחרר אותי קצת מהלחץ הזה.
משה גפני: הוא לא יצביע בשבילי בפריימריס.
משה גפני: אני מדבר ברצינות, אי אפשר כל הזמן להקשות ולהקשות ולהגיע לכאן עכשיו להכרעות.
משה גפני: יש דברים שאין ברירה.
משה גפני: בדמי הניהול היה צריך להגיע להכרעה.
משה גפני: זה היה חד משמעי, זה נושא ציבורי ממדרגה ראשונה עם אי הנעימות שכרוכה בעניין, עם הטענות שחלקן נכונות של הגופים.
משה גפני: זה מה שהוועדה הייתה צריכה לעשות אבל זה לא המקרה.
משה גפני: זה מקרה שצריך להגיע בו להסכמות ואפשר.
משה גפני: אני הבנתי ממך שאפשר.
דניאל אילון: אפשר לנסות להגיע להסכמות.
משה גפני: לא, צריך להגיע.
משה גפני: לנסות, זה עכשיו.
משה גפני: תוך כמה ימים אפשר להגיע להסכמות.
דניאל אילון: קשה לי להאמין שבסוגיית קרנות ההשתלמות תהיה כאן תמימות דעים.
דניאל אילון: אפילו בקרב הבנקים אין תמימות דעים ולכן אתה לא רואה כאן את איגוד הבנקים.
דניאל אילון: אפשר יהיה לצמצם את הגזרה.
משה גפני: אל תורידי לי עכשיו את האופטימיות.
משה גפני: אני מבקש להגיע להסכמות.
אמנון כהן: לא כל הבנקים עוסקים בזה.
משה גפני: אפשר להגיע להסכמות.
משה גפני: זה לא קריטי.
משה גפני: צריך יצירתיות, גמישות ואורך רוח.
משה גפני: אנחנו נמשיך את הדיון בנושא הזה.
אמנון כהן: אדוני, לוח זמנים.
אמנון כהן: טמיר, תקבע דיון לעוד עשרה ימים.
משה גפני: דניאל, תביאי לכאן נוסח מוקדם.
משה גפני: על סדר היום הצעת חוק חוזה הביטוח (תיקון מס' 5) (מועד ביטול פוליסה), התשע"ב-2012 של חבר הכנסת אמנון כהן.
שגית אפיק: תיקון סעיף 10 בחוק חוזה הביטוח, התשמ"א-1981, בסעיף 10 – סעיף 10 לחוק חוזה ביטוח היום קובע את מועד הביטול של פוליסת ביטוח.
שגית אפיק: (1) האמור בו יסומן "(א)" ובו במקום "ביטל אחד הצדדים את" יבוא "הודיע המבטח על ביטול" ובמקום "לצד השני" יבוא "למבוטח".
שגית אפיק: (2) אחרי סעיף קטן (א) יבוא: "(ב) הודיע המבוטח על ביטול החוזה על פי תנאיו או על פי חוק זה, מתבטל החוזה במועד שבו נמסרה הודעת הביטול למבטח".
שגית אפיק: היום סעיף 10 קובע שאם המבטח או המבוטח מבטלים את פוליסת הביטוח, היא תתבטל רק כעבור 15 ימים מהמועד שבו נמסרה הודעת הביטול.
שגית אפיק: הצעת החוק הזאת מבחינה בין שני מצבים, מצב שבו המבטח מודיע על ביטול למבוטח ואז יישארו אותם 15 ימים, לבין מצב שבו המבוטח מודיע למבטח על ביטול הפוליסה.
שגית אפיק: לפי הצעת החוק הזאת במועד הודעתו של המבוטח על ביטול החוזה, מתבטל החוזה על אתר.
משה גפני: יש מישהו שמבקש להתייחס להצעת החוק?
שמואל מלכיס: שמואל מלכיס מאיגוד חברות הביטוח.
שמואל מלכיס: עם כל הכבוד לחבר הכנסת כהן, אנחנו חושבים שההצעה הזאת לא מועילה למבוטח ולא תורמת לו שום דבר.
שמואל מלכיס: לא סתם חוק חוזה הביטוח שישבו עליו הרבה מאוד שנים החליט לתת את הגרייס הזה של 15 ימים לאחר שמבוטח מודיע על רצונו לבטל את הביטוח מהרבה מאוד סיבות.
שמואל מלכיס: יש יתרון לתקופת ההשהיה הזאת.
שמואל מלכיס: ראשית, יכול להיות שהמבוטח מחליט להתחרט.
שמואל מלכיס: שנית, לא תמיד המבוטח שמחליט בהחלטה פתאומית לבטל את הביטוח דאג לעצמו לביטוח חלופי.
אמנון כהן: מכרתי נכס, ביטלתי.
אמנון כהן: למה אתה צריך ליהנות עוד שבועיים?
שמואל מלכיס: עם כל הכבוד, לראות את הביטוח רק דרך ביטוח הרכב, זה לא נכון.
אמנון כהן: נכס.
אמנון כהן: מכרתי נכס.
אמנון כהן: מכרתי בית.
אמנון כהן: מכרתי דירה.
אמנון כהן: מכרתי עסק.
אמנון כהן: למה שתהנה עוד שבועיים?
שמואל מלכיס: יש ביטוחי בריאות.
שמואל מלכיס: אדם מחליט לבטל את ביטוח הבריאות ופתאום להפתעתו הרבה הוא לא יכול למצוא ביטוח חלופי לביטוח בריאות.
אמנון כהן: סמוך על האינטליגנציה של האזרחים.
אמנון כהן: מי שמבטל ביטוח, יש לו ביטוח חלופי.
שמואל מלכיס: האמת היא שחוק חוזה הביטוח כנראה בכל זאת החליט לתת את התקופה הזאת גם למצב שבו המבוטח יתחרט.
שמואל מלכיס: מבחינה מעשית אין כאן כמעט שום יתרון.
שמואל מלכיס: מה איכפת למבוטח אם הוא מבוטח עוד 15 ימים בחברה מסוימת ולא עובר לחברה אחרת?
שגית אפיק: כי הוא משלם על הימים האלה.
שמואל מלכיס: גם בחברה האחרת הוא ישלם.
שגית אפיק: הוא משלם גם קנס.
שגית אפיק: חבל שההצעה לא מטפלת בקנסות.
שמואל מלכיס: אין כאן בכלל קשר לנושא הקנס.
שמואל מלכיס: הוא לא מקבל שום קנס.
שמואל מלכיס: בסך הכול יש חישוב לתקופות קצרות שלוקחות בחשבון שחלק מהוצאות המבטח נעשו כבר.
אמנון כהן: אם אני כאזרח רוצה לבטל ביטוח, אני כבר הגנתי על עצמי.
שמואל מלכיס: לא בטוח.
שמואל מלכיס: אתה מביא את המקרה האופטימאלי בו המבוטח אכן דאג לעצמו לביטוח אחר ואז הוא מחליט לבטח.
שמואל מלכיס: אם אנחנו מדברים על מצב שהמבוטח מסיים את הביטוח באמצע תקופת הביטוח, העובדה שהוא משלם ביטוח לתקופה קצרה בגלל שכל ההוצאות של המבטח כבר נעשו.
שמואל מלכיס: הוא לא יכול להחזיר בחזרה את העמלה שהוא שילם לסוכן הביטוח.
שמואל מלכיס: הוא לא יכול להחזיר אותה בחזרה.
שמואל מלכיס: כל ההוצאות של הנפקת הפוליסה, הוצאת הפוליסה, גם פעולת הביטול כשלעצמה יש לה עלויות מסוימות.
שמואל מלכיס: לא מדובר על קנס ואין שום קשר להצעה שקיימת עכשיו.
שמואל מלכיס: לגופו של עניין.
שמואל מלכיס: גם אם המבוטח מצא לו ביטוח חלופי, מה ההבדל אם הוא יהיה מבוטח 15 ימים בחברה הישנה ורק אחרי 15 ימים הוא ייכנס לביטוח חדש?
שמואל מלכיס: אפילו אם הוא יזכה בהנחה גדולה מאוד בחברה החדשה, מדובר בסכומים זניחים של 10-20 שקלים לגבי 15 ימים מתוך 365 ימים לגבי פרמיה ממוצעת.
שמואל מלכיס: הנושא הזה הרבה יותר חמור בפוליסות לביטוח חיים לדוגמה.
שמואל מלכיס: בפוליסות לביטוח חיים הרבה פעמים יש מוטבים.
שמואל מלכיס: אם הפוליסה מתבטלת מיד, אין לחברת הביטוח שום אפשרות לברר בכלל אם קיים מוטב, היא אמורה לפנות למוטב ולשאול אותו אם הוא מעוניין להמשיך את הביטוח.
שמואל מלכיס: לכן כל הנושא הזה הוא מאוד מאוד בעייתי.
שמואל מלכיס: בכל מקרה צריך לדעתנו להחריג את הנושא של ביטוח חיים ובריאות מתוך הצעת החוק הזאת.
שמואל מלכיס: גם כאן אנחנו באמת לא מוצאים שום יתרון למבוטח שתבוא מהצעת החוק הזאת.
ירון אליאס: עורך-דין ירון אליאס, מייצג את איגוד חברות הביטוח.
ירון אליאס: הנושא הזה של סעיף 10 ואותם 15 ימים כבר נדון בפסיקה.
ירון אליאס: בית המשפט העליון בחן את העניין וקבע שהסעיף הזה, המטרה של 15 הימים הללו היא לשרת את העניין של המבוטח, את האינטרס של המבוטח ולא של המבטח.
ירון אליאס: אני אסביר ואוסיף על דבריו של חברי.
ירון אליאס: עניין אחד הוא עניין של וידוא של הביטול.
ירון אליאס: איך ביטולים בדרך כלל מתבצעים?
ירון אליאס: על ידי שיחת טלפון אולי לסוכן, על ידי שליחת פקס.
ירון אליאס: הרבה פעמים לא ברור אם אכן מבוטח שלכאורה מבקש לבטל את החוזה, אכן מעוניין בביטול החוזה.
ירון אליאס: לכן 15 הימים האלו של הגרייס מאפשרים לוודא שאכן יש כאן כוונת ביטול ובעניין הזה באמת החיפזון הוא מהשטן.
ירון אליאס: דבר אחר שכבר הוזכר כאן
ירון אליאס: הוא שיש הרבה מצבים שיש כמה מבוטחים שמבוטחים על פי הפוליסה, או למשל יכולים להיות בני זוג שמבוטחים על אותו פוליסה ועקב סכסוך מסוים אחד מעוניין בביטול הפוליסה בעוד שהאחר לא.
ירון אליאס: 15 הימים הללו מאפשרים לאתר את כל המבוטחים על פי הפוליסה - אגב, זה שוב אופייני למקרים של ביטוחי חיים ובריאות – ואכן לוודא שיש כוונה לבטל את הפוליסה על ידי כל המבוטחים אם לא כן, יכול מבוטח אחד לעמוד על כך שהפוליסה תישאר בתוקף ולא תתבטל.
ירון אליאס: יש עניין של זכויות צדדים שלישיים כמו מוטבים בלתי חוזרים שיש להם זכאות לאמץ את הפוליסה.
ירון אליאס: כלומר, לבוא במקום המבוטח עצמו שביטל את הפוליסה ולהיכנס בנעליו כמבוטחים.
ירון אליאס: זוהי זכות שמעוגנת בחוק חוזה הביטוח עצמו, בסעיף 45(ב).
ירון אליאס: יש כאן איזשהו שינוי שנעשה בסעיף 10 מבלי לבחון את ההשלכות שלו על מרכיבים אחרים בחוק.
ירון אליאס: שולפים כאן איזושהי לבנה מהחומה בלי להסתכל על התמונה הכללית.
ירון אליאס: יש עניין של פרמיות ביטוח בתחום ביטוח החיים שמבוססות על חישוב חודשי ולא על חישוב יומי.
ירון אליאס: לכן 15 הימים הללו עוזרים בריכוך החישוב כשרוצים לבצע את ההחזר.
ירון אליאס: גם מבטחי המשנה מחשבים את הפרמיות הללו בביטוח חיים על בסיס חודשי ולא על בסיס יומי.
ירון אליאס: מכל הסיבות הללו, אנחנו חושבים שלכל הפחות יש להחריג את ביטוחי החיים והבריאות מגדר השינוי בחוק ודעתנו, שוב, שה-15 הימים האלו צריכים להישאר.
ירון אליאס: אם מחליטים לבטל אותם, לפחות להחריג את תחום ביטוחי החיים והבריאות.
אוהד מעודי: אוהד מעודי מאגף שוק ההון.
אוהד מעודי: אני רוצה לומר שמבחינת הנוסח שהציע חבר הכנסת אמנון כהן, מבחינתנו הנוסח מקובל ומוסכם וכך גם על ידי משרד המשפטים.
אוהד מעודי: יש חשיבות לסוגיה של החזר הפרמיה.
אוהד מעודי: מה שמציע חבר הכנסת אמנון כהן הוא שאותם ימים, 15 או 21 ימים כמו בפוליסות התקניות, יהיה חסכון למבוטח כאשר הוא יקבל החזר של הפרמיה גם בגין אותם 21 ימים.
אוהד מעודי: אני יכול לומר שלגבי מנגנון של החזר הפרמיה, אנחנו מתקנים בפוליסות התקניות.
אוהד מעודי: בפוליסת רכב חובה נכון להיום ההחזר הוא כמעט יחסי ואותו הדבר יהיה גם בפוליסות רכב רכוש וגם בדירות.
אוהד מעודי: פוליסות רכב רכוש, התקנות כבר עברו את נסחות משרד המשפטים ובימים הקרובים השר יחתום עליהן.
אוהד מעודי: לגבי פוליסה תקנית של דירות, כבר יש טיוטא ראשונה ואנחנו מקדמים גם את זה במלוא המרץ.
אוהד מעודי: אנחנו לא רואים בעייתיות בסוגיה הזאת.
אוהד מעודי: מה שמציע חבר הכנסת אמנון כהן כן יתרום להחזר גבוה יותר למבוטח בעת ביטול הפוליסה.
משה גפני: היו להם כמה טענות אבל טענה אחת הייתה שיש מקרים בהם לא מדובר במבוטח אחד אלא בכמה מבוטחים.
משה גפני: מבוטח אחד אומר שהוא ביטל את הביטוח על הרכב או שהוא ביטל את ביטוח הבריאות ובכך הוא דאג לעצמו, אבל יש כמה מבוטחים ולא כולם הודיעו.
משה גפני: מה קורה במקרה כזה?
ירון אליאס: דיברנו על נסיבות למשל של ביטוחי חיים כאשר יש בני זוג שמבוטחים על פי הפוליסה או למשל בית עסק בו יש כמה שותפים שמבטחים את בית העסק.
אמנון כהן: אני ביטחתי ואני מבטל.
שמואל מלכיס: צריך זמן לברר אם באמת יש כוונת ביטול של מי שמבוטח בפוליסה.
אוהד מעודי: שלושת הימים, לא בהכרח הם פתרון נכון.
משה גפני: אם יש בני זוג, שניהם צריכים לבטל.
משה גפני: המבטח, בין אם הוא אחד או בין אם הוא שלושה, צריכים לבטל.
ירון אליאס: בוודאי.
ירון אליאס: אם יש כמה מבוטחים, כוונת הביטול תהיה של כולם.
שגית אפיק: זה לא עולה מהנוסח כרגע?
שמואל מלכיס: צריך לברר את הדבר הזה.
שמואל מלכיס: צריך לתת לזה זמן.
אמנון כהן: לא צריך לברר.
שגית אפיק: הנוסח כרגע אומר שהודיע המבוטח על ביטול החוזה.
שגית אפיק: אם המבוטח הוא שניים או שלושה מבוטחים, הם צריכים להודיע.
הילה דוידוביץ: אנחנו עכשיו גם עובדים על איזשהו תיקון מקיף לחוק חוזה ביטוח.
הילה דוידוביץ: זה עוד לא הופץ כתזכיר, אבל אנחנו מנסים בין היתר לעשות איזשהו סדר בין בעל פוליסה למבוטח.
הילה דוידוביץ: זה קצת קשור לעניין הזה שהועלה כאן.
הילה דוידוביץ: אני כרגע לא מרחיבה כי עוד לא הופץ תזכיר.
אמנון כהן: תמשיכו לעבוד, אבל יותר מהר.
משה גפני: אמרה היועצת המשפטית של הוועדה - ואני רוצה לדעת אם גם את חושבת כך – שכאשר כתוב כאן שהודיע המבוטח - אם למשל אלה שני בני זוג ששניהם ביטחו את הדירה, הבעל הודיע שהוא מבטל והאישה לא הודיעה - מה הכוונה לפי הצעת החוק הזאת?
הילה דוידוביץ: אני חושבת שזה מבטל את כל הפוליסה.
הילה דוידוביץ: אני מסכימה עם היועצת המשפטית של הוועדה.
משה גפני: שזה לא נקרא ביטול?
הילה דוידוביץ: אני יכולה לבדוק את זה?
הילה דוידוביץ: אני לא רוצה לומר סתם, אבל לדעתי זאת המשמעות.
אהרן כהן: ההגדרה לא נכונה.
הילה דוידוביץ: אני לא בטוחה ששלושת הימים שמדברים עליהם כאן, ייתנו את הפתרון.
הילה דוידוביץ: צריך לציין שהסעיף הזה הוא סעיף שהוא דיספוזיטיבי וכרגע זה הכלל.
שגית אפיק: בתקנות, לפי הפוליסות התקניות, זה היה אפילו 21 ימים.
עו"ד ירון אליאס: בדיוק בגלל הסיבה הזאת אתם הולכים להפוך את זה מ-21 ימים לאפס ימים.
משה גפני: אנחנו מצביעים על הצעת חוק חזוה ביטוח (תיקון מס' 5) (מועד ביטול פוליסה), התשע"ב-2012.
משה גפני: אנחנו אומרים שהודיע המבוטח והכוונה שכל המבוטחים, שלושה ימים במקום 15 ימים.
שגית אפיק: בפסקה (2), מתבטל החוזה, במקום "במועד שבו נמסרה הודעת הביטול למבטח" יבוא "מתבטל החוזה בתוך שלושה ימים מהמועד בו נמסרה הודעת הביטול למבטח".
שמואל מלכיס: שלושה ימי עבודה לא נותנים כלום.
שמואל מלכיס: לפחות שלושה ימי עסקים.
אוהד מעודי: אני לא רואה הצדקה להוספת שלושה ימי עסקים.
אהרן כהן: אתם קודם כל צריכים לתקן ל"הודיע בעל הפוליסה" ולא "המבוטח".
משה גפני: מדובר על שלושה ימים.
משה גפני: אנחנו חוזרים לנושא הקודם.
משה גפני: על סדר היום דיון מהיר של חבר הכנסת נחמן שי בנושא הכוונה להפריט את ארכיון המדינה.
משה גפני: לפני שאני מתחיל את הדיון בנושא, אני רוצה לומר משפט לגבי מפעל פרי גליל.
משה גפני: התפרסמו בתקשורת כל מיני דברים שחלקם אינם מדויקים.
משה גפני: היה אצלי אתמול בעל המפעל, אושיק אפרים, ויושב ראש ועד העובדים מוטי חזיזה.
משה גפני: המפעל נסגר לפני שבת.
משה גפני: אותי זה הכעיס מאוד.
משה גפני: בדיוק לפני שבת צריך להודיע על סגירתו.
נחמן שי: הם לא ידעו כי זה נסגר עם כניסת השבת.
משה גפני: חלק ידעו.
משה גפני: בכל אופן, לא עושים דבר כזה.
משה גפני: לא נהוג במקומותינו לעשות דבר כזה.
משה גפני: אמרתי לאושיק אפרים שאני מתכוון לדבר עם ראש הממשלה, עם שר האוצר ועם שר התעשייה ובכל מקרה אני מביא את הצעת החוק שחתמנו עליה עת היינו במפעל בחצור הגלילית לוועדת שרים לחקיקה ביום ראשון.
משה גפני: אני מאוד מקווה שאם זה אכן יאושר, עלינו על דרך המלך.
משה גפני: אם זה לא יאושר, אנחנו בבעיות גדולות מאוד.
משה גפני: אני לא רואה פתרון איך מעבירים מקדמה בניגוד לפרסום בתקשורת.
משה גפני: אני לא רואה איך עושים את זה.
ציון פיניאן: הערה אחת.
ציון פיניאן: הבוקר כמו כל עם ישראל שמעתי באחד הערוצים, אני חושב בערוץ 10, שהנושא כבר נפתר והכסף מועבר.
ציון פיניאן: נאמר שעוד אתמול היה צריך לעבור כסף והיו צילומים וחיבוקים ונשיקות.
נחמן שי: אן לתקשורת סבלנות להמתין.
ציון פיניאן: ועדת הכספים שמלווה את כל הנושא של המפעל מהמשבר הראשון, מאז יצא המכתב הראשון לעובד הראשון, הפכה להיות חורגת.
ציון פיניאן: אני לא מבין איך זה התנהל.
ציון פיניאן: אני חושב שוועדת הכספים צריכה להחליט החלטות.
ציון פיניאן: קודם כל, להנמיך את האש כי אם אמרו שחזרו או קיבלו את הכסף או יקבלו את הכסף, אם לא יקרה כלום, לפחות ועדת הכספים תהיה אחראית ותאמר את האמת.
קריאה: אף אחד לא אמר את זה.
משה גפני: אל תדבר בשם אף אחד.
קריאה: אתה צריך להרשים את החבר שלך מהסיעה.
משה גפני: חבר הכנסת פיניאן, אתה צודק במאה אחוזים.
משה גפני: לכן אני מעלה עכשיו את העניין הזה.
משה גפני: אני שמח שהגעתי לסיכום עם בעל המפעל שמחזיר את העובדים לעבודה, שזה חשוב כשלעצמו.
משה גפני: לפעמים אלה שני בני זוג שעובדים באותו מקום וזה ממש גובל בפיקוח נפש.